CELEX: 52017PC0757
Language: bg
Date: 2017-12-18
Title: Предложение за РЕШЕНИЕ ЗА ИЗПЪЛНЕНИЕ НА СЪВЕТА за въвеждане по отношение на новото психоактивно вещество N-(1-амино-3,3-диметил-1-оксобутан-2-ил)-1-(циклохексилметил)-1H-индазол-3-карбоксамид (AB-CHMINACA) на мерки за контрол

ЕВРОПЕЙСКА КОМИСИЯ
            Брюксел, 18.12.2017
            COM(2017) 757 final
            2017/0340(NLE)
            Предложение за
            РЕШЕНИЕ ЗА ИЗПЪЛНЕНИЕ НА СЪВЕТА
            за въвеждане по отношение на новото психоактивно вещество N-(1-амино-3,3-диметил-1-оксобутан-2-ил)-1-(циклохексилметил)-1H-индазол-3-карбоксамид (AB-CHMINACA) на мерки за контрол
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               В Решение 2005/387/ПВР на Съвета относно обмена на информация, оценката на риска и контрола върху новите психоактивни вещества
                  1
                се предвижда триетапна процедура, в резултат на която ново психоактивно вещество може да стане предмет на мерки за контрол на територията на Съюза.
            
            
               На 4 юли 2017 г. бе публикуван съвместен доклад на Европейския център за мониторинг на наркотици и наркомании (ЕЦМНН) и Европол, изготвен в съответствие с член 5 от Решение 2005/387/ПВР на Съвета. На 15 септември 2017 г., след искане, отправено от Комисията и седем държави членки и по силата на член 6, параграф 1 от горепосоченото решение на Съвета, Съветът поиска оценка на рисковете, свързани с употребата, производството и нелегалната търговия на новото психоактивно вещество N-(1-амино-3,3-диметил-1-оксобутан-2-ил)-1-(циклохексилметил)-1H-индазол-3-карбоксамид (AB-CHMINACA), с участието на организираната престъпност и на възможните последици от въвеждането на мерки за контрол на това вещество.
            
            
               Рисковете от AB-CHMINACA бяха подложени на оценка от страна на Научната комисия на ЕЦМНН в съответствие с разпоредбите на член 6, параграфи 2, 3 и 4 от Решението на Съвета. Докладът за оценка на риска беше изпратен на Комисията и на Съвета на 14 ноември 2017 г. Основните резултати от оценката на риска са следните:
            
            
               ·ADB-CHMINACA е синтетичен канабиноид. Веществото има сходен ефект с THC, на което се дължи основното психоактивно въздействие на канабиса, но има допълнителна животозастрашаваща токсичност. Силното въздействие на ADB-CHMINACA и високото и променливо съдържание на веществото в смеси за пушене представляват висок риск от отравяне.
            
            
               ·ADB-CHMINACA се открива на територията на Европейския съюз поне от август 2014 г. и веществото е било идентифицирано в 17 държави членки. Три държави членки са съобщили за 13 смъртни случая, свързани с ADB-CHMINACA. В най-малко девет смъртни случая веществото ADB-CHMINACA е било причината за смъртта или вероятно е допринесло за нея.  
            
            
               В съответствие с член 8, параграф 1 от Решение 2005/387/ПВР на Съвета в срок от шест седмици, считано от датата на получаване на доклада за оценка на риска, Комисията следва да представи в Съвета инициатива за въвеждане на мерки за контрол по отношение на новите психоактивни вещества на територията на Съюза или доклад, в който обосновава позицията си относно липсата на необходимост от такава инициатива. Съгласно решението на Съда от 16 април 2015 г. по съединени дела C-317/13 и C-679/13 преди приемането на акт въз основа на член 8, параграф 1 от Решение 2005/387/ПВР на Съвета, трябва да бъде проведена консултация с Европейския парламент. 
            
            
               Въз основа на констатациите от доклада за оценка на риска Комисията счита, че са налице основания за въвеждането на мерки за контрол по отношение на това вещество на цялата територия на Съюза. Според доклада за оценка на риска острата токсичност на ADB-CHMINACA е такава, че може да причини сериозни увреждания на човешкото здраве.
            
            
               2.
                     ЦЕЛ НА ПРЕДЛОЖЕНИЕТО 
            
            
               Целта на настоящото предложение за решение за изпълнение на Съвета е да се приканят държавите членки да въведат по отношение на ADB-CHMINACA мерките за контрол и наказателноправните санкции, предвидени в националното им законодателство по силата на задълженията им съгласно Конвенцията на ООН от 1971 г. за психотропните вещества.
            
            
               2017/0340 (NLE)
            
            
               Предложение за
            
            
               РЕШЕНИЕ ЗА ИЗПЪЛНЕНИЕ НА СЪВЕТА
            
            
               за въвеждане по отношение на новото психоактивно вещество N-(1-амино-3,3-диметил-1-оксобутан-2-ил)-1-(циклохексилметил)-1H-индазол-3-карбоксамид (AB-CHMINACA) на мерки за контрол
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, 
            
            
               като взе предвид Решение 2005/387/ПВР на Съвета от 10 май 2005 г. относно обмена на информация, оценката на риска и контрола върху новите психоактивни вещества
                  2
               , и по-специално член 8, параграф 3 от него,
            
            
               като взе предвид предложението на Европейската комисия,
            
         
         
            
               като взе предвид становището на Европейския парламент
                  3
               , 
            
            
               като има предвид, че:
            
            
               (1)На основание член 6 от Решение 2005/387/ПВР на специална сесия на разширения Научен комитет на Европейския център за мониторинг на наркотици и наркомании (ЕЦМНН) беше изготвен доклад за оценка на риска относно новото психоактивно вещество N-(1-амино-3,3-диметил-1-оксобутан-2-ил)-1-(циклохексилметил)-1H-индазол-3-карбоксамид (ADB-CHMINACA), който впоследствие беше изпратен на Комисията и на Съвета на 14 ноември 2017 г.
            
            
               (2)ADB-CHMINACA е синтетичен канабиноид. Веществото има сходен ефект с THC, на което се дължи основното психоактивно въздействие на канабиса, но има допълнителна животозастрашаваща токсичност. Силното въздействие на ADB-CHMINACA и високото и променливо съдържание на веществото в смеси за пушене представляват висок риск от отравяне.  
            
            
               (3)ADB-CHMINACA се открива на територията на Европейския съюз поне от август 2014 г. и веществото е било идентифицирано в 17 държави членки. Предвид естеството на ADB-CHMINACA, има вероятност да не са докладвани всички случаи, в които е било налично това вещество, тъй като за него не се извършват рутинни проверки. В повечето случаи веществото е било конфискувано под формата на билков/растителен материал и в прахообразна форма, но в някои случаи, макар и по-малко на брой, и под друга физическа форма (напр. върху попивателна хартия). На територията на Европейския съюз са извършени повече от 630 изземвания на ADB-CHMINACA. 
            
            
               (4)Три държави членки са съобщили за 13 смъртни случая, свързани с веществото. В най-малко девет смъртни случая веществото ADB-CHMINACA е било причината за смъртта или вероятно е допринесло за нея. Освен това една държава членка е съобщила за три остри отравяния с нелетален изход, свързани с ADB-CHMINACA. Предвид естеството на ADB-CHMINACA, има вероятност броят на откритите и докладвани смъртни случаи и случаи на несмъртоносни интоксикации, причинени от веществото, да е бил занижен спрямо реалния.
            
            
               (5)Няма конкретна информация за участие на организираната престъпност в производството, разпространението (трафика) и доставката на ADB-CHMINACA в рамките на Съюза. Наличната информация сочи, че ADB-CHMINACA се произвежда от химически предприятия, установени в Китай. 
            
            
               (6)ADB-CHMINACA обикновено се продава в малки количества и в количества на едро, като вид „легална дрога“ под формата на смеси за пушене и прах в специализирани магазини, а също и в интернет като „законен“ заместител на канабиса. Субстанцията може също така да се продава директно на пазара на забранени наркотични вещества. Тъй като върху тези продукти рядко са посочени съставките им, повечето потребители не биха могли да знаят, че ще използват синтетични канабиноиди като цяло и ADB-CHMINACA в частност. 
            
            
               (7)ADB-CHMINACA няма установена или призната употреба в хуманната или ветеринарната медицина в Съюза, нито, както изглежда, на други места по света. Няма данни, сочещи, че веществото ADB-CHMINACA може да бъде използвано за други цели освен като аналитичен референтен еталон, както и за научни изследвания.
            
            
               (8)Докладът за оценката на риска показва, че много от въпросите, свързани с ADB-CHMINACA, породени от липсата на данни относно рисковете за здравето на човека, рисковете за общественото здраве и социалните рискове, могат да получат отговор чрез по-нататъшна научноизследователска дейност. Въпреки това наличните данни и информация относно породените от веществото здравни и социални рискове дават достатъчно основания за въвеждането на мерки за контрол на ADB-CHMINACA на територията на Съюза.
            
            
               (9)Веществото ADB-CHMINACA не е вписано сред подлежащите на контрол вещества, посочени в Единната конвенция на Организацията на обединените нации от 1961 г. по упойващите вещества, нито в Конвенцията на Организацията на обединените нации от 1971 г. за психотропните вещества. Веществото понастоящем не е предмет на оценка в системата на Организацията на обединените нации.
            
            
               (10)Тъй като 13 държави членки контролират ADB-CHMINACA съгласно националното си законодателство за контрол на наркотиците, а четири държави членки го контролират в съответствие с друго законодателство, въвеждането по отношение на посоченото вещество на мерки за контрол на територията на Съюза би допринесло да се избегне появата на пречки при трансграничното сътрудничество в областта на правоприлагането и в съдебната област и би помогнало за предпазване от рисковете, които наличността и употребата му могат да създадат.
            
            
               (11)С Решение 2005/387/ПВР се предоставят изпълнителни правомощия на Съвета с цел на равнището на Съюза да се осигури бърза и основана на експертни становища реакция на появата на нови психоактивни вещества, установени и докладвани от държавите членки, чрез въвеждането по отношение на тези вещества на мерки за контрол на територията на Съюза. Тъй като условията и процедурата за упражняването на тези изпълнителни правомощия са изпълнени, следва да бъде прието решение за изпълнение с цел да бъдат въведени мерки за контрол по отношение на ADB-CHMINACA на територията на Съюза.
            
            
               (12)Дания е обвързана от Решение 2005/387/ПВР и поради това участва в приемането и прилагането на настоящото решение.
            
            
               (13)Ирландия е обвързана от Решение 2005/387/ПВР и поради това участва в приемането и прилагането на настоящото решение.
            
            
               (14)Обединеното кралство не е обвързано от Решение 2005/387/ПВР и поради това не участва в приемането и прилагането на настоящото решение и не е обвързано от него, нито от неговото прилагане,
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               По отношение на новото психоактивно вещество N-(1-амино-3,3-диметил-1-оксобутан-2-ил)-1-(циклохексилметил)-1H-индазол-3-карбоксамид (AB-CHMINACA) се въвеждат мерки за контрол на територията на Съюза.
            
            
               Член 2
            
         
         
            
               Най-късно до [една година от датата, на която е публикувано настоящото решение] държавите членки вземат необходимите мерки в съответствие със своето национално право да въведат по отношение на новото психоактивно вещество, посочено в член 1, мерките за контрол и наказателноправните санкции, предвидени в националното им законодателство по силата на задълженията им, произтичащи от Конвенцията на Организацията на обединените нации от 1971 г. за психотропните вещества.
            
            
               Член 3
            
            
               Настоящото решение влиза в сила в деня след деня на публикуването му в Официален вестник на Европейския съюз.
            
            
            
               Настоящото решение се прилага в съответствие с Договорите.
            
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        ОВ L 127, 20.5.2005 г., стр. 32.
               
               
                  
                     (2)
                  
                        ОВ L 127, 20.5.2005 г., стр. 32.
               
               
                  
                     (3)
                  
                        OВ C ,  г., стр. .